《论交》
宋代·李复

市井苟喜毫釐亲，节义动以肝胆许。馀耳兆乱在交初，管鲍论胆偶多与。

情伪安能尽一言，是非必欲期千古。尼父已远不得复，梦寐恍惚与神遇。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。